**E L Ő T E R J E S Z T É S**

**Éves közbeszerzési terv**

Előadó: dr. Kiss Julianna jegyző

Előterjesztést készítette: Mérgesné Stampf Ildikó csoportvezető

Tisztelt Képviselőtestület!

A közbeszerzésekről szóló 2015. évi CXLIII.törvény (Továbbiakban: Kbt.) 42. §(1) az 5. § (1) bekezdésében meghatározott ajánlatkérők - a központi beszerző szervek kivételével - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.

43. § (1) Az ajánlatkérő köteles a Közbeszerzési Hatóság által működtetett Közbeszerzési Adatbázisban - amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni a közbeszerzési tervet, valamint annak módosítását az elfogadást követően haladéktalanul.

Az elektronikus közbeszerzés részletes szabályairól szóló 424/2017. (XII.19.) Korm. rendelet 7. § (5) bekezdés értelmében, 2018. április 15-ét követően:

Az ajánlatkérő a Kbt. 42. § (1) bekezdése szerinti közbeszerzési terv minimális adattartalmaként az EKR-ben megadja:

*a)* a közbeszerzés tárgyát,

*b)* a közbeszerzés tervezett mennyiségét,

*c)* a közbeszerzésre irányadó eljárási rendet,

*d)* a tervezett eljárás fajtáját,

*e)* az eljárás megindításának tervezett időpontját, és

*f)* a szerződés teljesítésének várható időpontját.

Az éves közbeszerzési tervet a Képviselő-testület 2018. évi költségvetése és a Közbeszerzési szabályzata alapján kell elkészíteni. Szabályzat alapján a terv elkészítéséért a Bírálóbizottság felel. A közbeszerzési tervet a Képviselő-testület határozatban fogadja el. Amennyiben a beszerzésnek a közbeszerzési tervben szereplő adataiban változás következik be, vagy a tervezett beszerzés nem szerepel a közbeszerzési tervben, a közbeszerzési tervet a Képviselő-testület határozattal módosítja.

Amennyiben a közbeszerzési tervben szereplő beszerzést a Képviselő-testület nem kívánja megvalósítani, úgy a közbeszerzési tervből a beszerzést határozattal törli. A megvalósítás elmaradását indokolni kell.

A fenti szabályokra figyelemmel a 2018-as évben a Képviselő-testület nem tervezi közbeszerzési eljárás lefolytatását, ugyanis tervezett beszerzései nem érik el a törvényi értékhatárt, ezért nem teszik szükségessé közbeszerzési eljárás lefolytatását.

Kérem a Képviselőtestületet az előterjesztés megtárgyalására!

Nick, 2018. március 23.

 Tisztelettel: dr. Kiss Julianna sk.

 jegyző

Határozati javaslat:

Nick Község Önkormányzatának Képviselő-testülete az elfogadott költségvetési rendeletére is hivatkozással megállapítja, hogy az tárgyévre tervezett beszerzései (árubeszerzés, építési beruházás, szolgáltatás megrendelés) nem érik el a törvényi értékhatárt, ezért nem teszik szükségessé közbeszerzési eljárás lefolytatását, valamint közbeszerzési terv összeállítását.

Határidő: azonnal

Felelős: Csorba József polgármester

 dr. Kiss Julianna jegyző